في ليله من اليالي في ليلة زواج شــــــوق وهــــــــــــزاع بعد ما طلعو شوق وهزاع من القاعه توجه هزاع لبيته مع زوجته واهو فرحان بالملاك الي جدامه مع أنه ماكان شايفها قبل العرس حتى بالملجه ما شافها لان أمه أهي الي أختارتها له من بين كل البنات وكان خايف أنها تكون مب حلوه أو أنها ما تناسبه وما تناسب شخصيته بس طلع غلطان وطلعت شوق أحلا من الي تمناها ( بوصفلكم شوق وملامحها شوق بنت حبوبه وحلوه جمالها رباني وهي من دون المكيا ج حلوه وتينن فكيف أوصفلكم شكلها بالمكياج ياربي وصفها محال ......... شوق بنت هاديه بطبعها بشرتها بيضا مثل بياض القمر وخدها ناعم مورد وشفايفها بلون الورد وعيونها وساع ولونهن عسلي وشو أوصف بعد خشمها طويل مثل حد سيف وويهها مب مدور يعني جي ياي طويل وهي طويله بس مب وايد طولها مناسب بس طبعاً أقصر عن هزاع شعرها أسود وطويل لين ركبها ) في حجرة هزاع وشوق شوق كانت يالسه على السرير وتطالع الارض وتحس بخوف ورهبه من الي بيصير وأصلاً هي تخاف من الحياه اليديده الي تبعدها عن أهلها وكانت أصابعها ترتجف وهزاع لاحظ هالشي وتقرب منها ويلس عدالها وبيلسته عدالها زاد التوتر عند شوق ""